Közérdekű adatigénylés- és kivizsgáláskérő minta az ELMŰ-höz
Közérdekű adatigénylés- és kivizsgáláskérő minta
Az alábbi szöveg tölthető ki a saját esettel, és küldhető el az ELMŰ Hálózati Kft.-nek e-mailben vagy az ügyfélszolgálat felületén. A szögletes zárójelben lévő részeket cseréld ki a saját adataidra.
A letölthető változat a honlapon: 07_kommunikacio/honlap/assets/letoltesek/kozadatigenyles-minta-aramkimaradas.docx

Tisztelt ELMŰ Hálózati Kft.!
Az Infotv. 26. § (3) és 28. § (1) bekezdése alapján közérdekű adatigényléssel fordulok Önökhöz.
Kérem tájékoztatásukat a [év. hónap nap]-én körülbelül [óra:perc]-kor Halásztelek településen az [utcanév] utcában tapasztalt, hozzávetőleg [pár másodperc / ennyi perc] időtartamú villamosenergia-kimaradással kapcsolatban.
Kérem megküldeni a rendelkezésükre álló nyilvántartások alapján:
· az üzemzavar pontos időpontját és időtartamát;
· az esemény műszaki okát, amennyiben az ismert.
A választ elektronikus úton kérem megküldeni.
Ezen túlmenően, kérem a saját felhasználási helyemen tapasztalt rövid idejű tápfeszültség-kimaradások szolgáltatásminőségi kivizsgálását.
Felhasználási hely: [cím] Felhasználási hely azonosító / POD: [azonosító]
Kérem, hogy az ELMŰ Hálózati Kft. Elosztói Üzletszabályzatának rövid idejű tápfeszültség-kimaradásokra vonatkozó előírásai alapján az alábbiakról tájékoztassanak:
Az Önök nyilvántartása – így különösen a szolgáltatásminőség megállapításához alkalmazott SCADA-, illetve védelmi eseményadatok – alapján hány, az üzletszabályzat szerinti rövid idejű tápfeszültség-kimaradás számítandó el a felhasználási helyemen
· a jelen bejelentést megelőző 365 napban, valamint
· a jelen bejelentést megelőző 90 napban?
A fenti adatok alapján a felhasználási helyemen nyújtott szolgáltatás megfelel-e az ELMŰ Hálózati Kft. Elosztói Üzletszabályzatában a rövid idejű tápfeszültség-kimaradásokra meghatározott szolgáltatásminőségi követelményeknek?
Amennyiben a szolgáltatásminőségi követelmény nem teljesült, kérem az ebből eredő, üzletszabályzat szerinti kötbér és egyéb felhasználói jogosultságok alkalmazását, valamint az erről szóló tájékoztatást.
Köszönettel:
[Név] [E-mail cím / postacím]

Tippek a benyújtáshoz
· A felhasználási hely azonosítót (POD) a villanyszámla adattartalmában vagy az ELMŰ online felületén találod.
· Minden egyes érzékelt kimaradást külön esetként érdemes bejelenteni az ügyfélszolgálaton – a kapott iktatószámot őrizd meg.
· Az E.ON-válaszokból a felszólításra vonatkozó tapasztalat: ha a válasz kitérő, a NAIH-hoz lehet fordulni az adatigénylés elmaradása miatt (lásd a watchdog-ügyet).
